পূজার প্রতি সাইফুলের লালসা নিশ্চয়ই একদিনের ঘটনা না। সে নিশ্চয়ই অনেকদিন ধরেই পূজার সাথে নানান আপত্তিকর আচরণ করেছে, যা পূজার অসচেতন বাবা মা খেয়াল করেনি, বোঝেনি, জানেনি। শিশু পূজা ব্যাপারটি অস্বস্তিকর বুঝেছে কি না জানি না, কারণ সে এতটাই শিশু, মাত্র পাঁচ বছরেরর একটা বাচ্চা, সে ভালো খারাপ আদরের পার্থক্য বোঝার বয়সেও পৌঁছায় নাই। তো সাইফুল হলো বড় আব্বা, সাইফুলকে পূজার বাপ মা বিশ্বাস করেছে, আর সেই বিশ্বাসের বলি হয়েছে ছোট্ট পূজা। সেই বলি এত বীভৎস, এত নোংরা, এত অমানবিক, তা ভাষায় প্রকাশযোগ্য নয়।